बङ्गमाता

बङ्गमाता (बङ्गाली: বঙ্গমাতা), बाङ्गला माँ (बङ्गाली: বাংলা মা), अथवा माँ बङ्गाल, बङ्गाल का एक मानवीकरण है, जो बङ्गाली नवजागरण के काल में उभरा और बाद में बङ्गाली राष्ट्रवादियों द्वारा अपनाया गया। बङ्गमाता मूलतः अविभाजित बङ्गाल का एक प्राचीन अमूर्त प्रतीकात्मक रूप है, जो यूरोप की समान अवधारणाओं (जैसे ब्रिटानिया) से प्रेरित है, और किसी वास्तविक व्यक्ति पर आधारित नहीं है। यह आज भी बाङ्गलादेशी और भारतीय बङ्गालियों के मध्य एक सांस्कृतिक अभिव्यक्ति और देशभक्ति के प्रतीक रूप में लोकप्रिय है।

बङ्किमचन्द्र चट्टोपाध्याय (१८३८–१८९४ ई॰ / विक्रम संवत् १८९५–१९५१), जो अविभाजित बङ्गाल के एक लेखक, कवि और पत्रकार थे, ने लगभग १८७६ ई॰ (विक्रम संवत् १९३३) में ब्रिटिश शाही गान के विकल्प के रूप में "वन्दे मातरम्" नामक एक स्तुति रचना की, जो माँ बङ्गाल को समर्पित थी।

आमार सोनार बाङ्गला, जो बाङ्गलादेश का राष्ट्रगान है, उसमें रवीन्द्रनाथ ठाकुर ने "माँ" शब्द का अनेक बार प्रयोग कर मातृभूमि अर्थात् बङ्गाल को संबोधित किया है। यद्यपि देशभक्ति गीतों और कविताओं में बङ्गमाता की लोकप्रियता अत्यधिक है, तथापि उनके भौतिक चित्रण और प्रतिमाएँ अत्यन्त दुर्लभ हैं। 

 सन्दर्भ\